**ԱԶՆԻՎ ԱՂՋԻԿԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ժամանակով մի հարուստ մարդ ա ըլըմ, ունենըմ ա մի սի­րուն շարմաղ ախչիկ։

Օրից մի օրը տրա ծանոթ մոլլեն ղոնախ ա գալի։ Պայման են կապըմ, որ աղջկանը տա, հետը տանի իրանց տուն, ուսում սըվորցընի։

Տանըմ ա։ Օրեր են անց կենըմ, ամսնի, մի օր էլ մոլլի միտքը ծռվըմ ա, աղջկանը խոսք ա գցըմ։ Դե ջահել ախչիկ, մոլլեն՝ քո­փակ, շան տեղ էլ չի դնըմ։

Տեղը որ շատ նեղըմ ա, ախչիկն ասըմ ա․— Լավ, թող քու ասածը ըլի, համա լեղացի ու ինչ ուզըմ ես, արա։

Ախչիկը էտա մոլլին դնըմ ա տաշտակի մեջը, սապունը մի լավ փրփրացնըմ ա, աչքեր ու բերան չի թողըմ, սապնակոլոլ ա անըմ, թհենց թողըմ ա ու փախչըմ։

Մոլեն իրեն հվաքորըմ ա, տաշտակիցը դուս ա գալի ու նստըմ ախչկա հորը նամակ ա գրըմ, թե ախչիկդ լիրբ ա, անբարոյական։

Ախչիկն էլ էդ վախտը ապրելուս ա ըլըմ մոլլի քաղքըմը, մի ուրիշի տանը՝ մենակ։ Համա մոլլեն տեղն իմանալուս ա ըլըմ։

Մոլլի նամակը, որ ստանըմ ա, հոր աչքերը մթնըմ ա, էրեսը սևակնըմ, ինքն էլ նամուսի մեռած մարթ ա ըլըմ։ Դե մոլլեն էլ մոտիկ մարդ՝ հըվատըմ ա, ի՞նչ տի գիդենալ, մտքըմը ի՞նչ կա։

Տղին ղրգըմ ա, թե․— Գնա քրոջդ սըպանի, արնոտ շորը բեր։

Ախպերը ճամփա յա ընգնըմ, գնըմ քվորը սպանելու։ Գնըմ ա հասնըմ էդ քաղաքը, որդի քիրն ա ապրըմ։ Բուսուն ա պահըմ քվոր տան վրա, տենըմ ա նրա կուշտը ոչ մի մարթ չի գնըմ, իրանից սավայի իսան-միսանի շըփըլթու չկա։

Մտածըմ ա, որ «Կարող ա սուտ ըլի»։ Համա հերը թամբահ ա արել, որ սըպանի, ուզըմ ա հոր պատվերը կատարի։ Դուռը թխկացնըմ ա, ախչիկը բաց չի անըմ։

Հոր, մոր, իրա անունը տալուց եդը, ախչիկր դուռը բաց ա անըմ։ Մըքիչ զրից են անըմ։ Ախչիկն ըմանչելուց ախպորն ասըմ չի, թե սհենց ա էլել։ Մենակ, որ քշերվա կիսին ախպերը տանըմ ա մերին, որ սըպանի, շատ ըղաչանք ա անըմ, թե․ «Սպանիլ մի»։

Ախպոր մեղքը գալիս ա, ինքն էլ իրա աչքովը բան չի տեհած ըլըմ, քվորը մերըմը թողըմ ա, մի ալապստրակ ա սըպանըմ, շորը արնոտ ա անըմ, գնըմ իրանց տուն, հորն ասըմ թե․— Սըպանեցի։

Մութը ըկնակիր քշեր, աղջիկը վախըմ ա, որ գազաննին կվնասեն, բցրանըմ ա ծառի վրա։ Քշերը ըտի յա անցկացնըմ։ Էքսի օրը թաքավորի տղեն իրա թիկնապահների հետ գնըմ ա մերին՝ ֆորսի։ Բիրդան ջրի մեչը մի սիրուն, շարմաղ ախչկա պատկեր ա տենըմ։ Գլուխը բցրացնըմ ա, տենա՝ ինչ տենա, մի հուրի մալաք, նհենց սիրուն ա, որ արևին ասըմ ա․ «Դու դուս մի գալ, ես դուս էկած եմ»:

Թագավորի տղեն ձեռաց սիրահարվըմ ա ախչկա վրա, վեր ա ունըմ տանըմ, հետը ամուսնանըմ։ Օխտն օր, օխտը քշեր հրսանիք են անըմ, ուրախանըմ։

Ժամանակն անց ա կենըմ, դրանք արթեն էրկու ըրեխա են ունենըմ, համա թաքավորի տղեն կնգանը ոչ մի հարց տված չի ըլըմ, հետը խոսացած չի ըլըմ, հենց գիդենըմ ա լալ ա։

Մի իմաստուն կնիկ թաքավորի տղին ասըմ ա․— Էրկու խնձոր վեր կունես, պուճուր խնձորը կտաս մենձ ըրեխիդ, մենձ խընձորը՝ պուճուրին։ Ըրեխեքը ղլմաղալ կանեն, մերը կխառնվի, թհենցով կիմանաս լիզու ունի, թե՞ լալ ա։

Թաքավորի տղեն թհենց էլ անըմ ա։ Ճիշտ որ իմաստուն կնգա ասածի պես, մերը խառնըվըմ ա ըրեխանց ղլմաղալին, էրկուսի վրա էլ ջգրվըմ ա։

Էդ հուզրըմը մարդը տապ արած տեղիցը դուս ա գալի թե․— Բա որ լիզու ունես, խի՞ չես խոսըմ։

— Բա խի՞ չես հարց տվել, որ խոսեի։

Դրանից եդը դրանք ավելի ուրախ ու բըխտավոր են ըլըմ։

Օրից մի օր էլ ախչիկն ուզըմ ա գնա հոր երգիրը, հարազատներին տենալու։ Թաքավորի տղեն իրա հոր նաղրի հետ կնգանն ու ըրեխանցը ճամփա յա գձըմ։ Շատ են գնըմ քիչ, ճամփի կիսին մի օրանա-վերանա չոլըմ նազիրն ուզըմ ա թագուհու հետ ժամանակ անցկացնի։ Թաքուհին համաձայնվըմ չի։

Էդ ղուդուզի էկածը ասըմ ա․— Ըրեխիդ կմորթեմ, թե որ կամքս կատարես ոչ։

Թաքուհին թե․— Մորթըմ ես մորթի, նամուսն ամեն ընչից վեր ա։

Նազիրը ըրեխին մորթըմ ա, տենըմ ա դրանից եդն էլ բան դուս չեկավ, էն մնին էլ ա մորթըմ։ Դրանից եդը ուզըմ ա զոռով կամքը կատարի։

Թաքուհին ասըմ ա․— Թույլ տուր դուս գնամ պահանջի, գամ, ինչ ուզըմ ես արա, մենակ ինձ սըպանես ոչ։

Նազիրը դրա ոտիցը մի թոգ ա կապըմ, որ փախչի ոչ։ Մըքիչ տալդա յա ընգնըմ թե չէ, թաքուհին ոտիցը թոգը եդ ա անըմ, մի թփից կապըմ ու փախչըմ։

Նազիրը եդ ա գնըմ, թաքավորի տղին ասըմ, թե․— Վերունի կնիկ էր, ըրեխանցը սըպանեց ու ինքը փախավ։

Տղեն հվատըմ չի, գնըմ ա ման գալու։

Խոսքը տանք ախչկանը։

Ախչիկը փախչըմ ա, սար ու չոլ ա ընգնըմ, վերչիվերչո ընգնըմ ա հոր երգիրը, դառնըմ ա ղըզարած՝ մի հարուստ մարդի կշտի։ Դա մի չոբան ա ունենըմ։ Էդ չոբանը ուզըմ ա, որ ախչիկն իրա հետ ամուսնանա։

Ախչիկը չոբանին ասըմ ա․— Մի ոչխար մորթի, գնա մի նշան բեր, ամուսնանանք։

Չոբանը գնըմ ա թե չէ, ախչիկը ոչխարի թափանը գլուխն ա քաշըմ, դառնըմ քաչալ։ Փախչըմ ա, գնըմ հոր տուն, ծառա յա դառնըմ, իրա հըմա սուս ու փուս, գլուխը կախ ըշխատըմ։

Քաչալին ըտի թողունք, խոսքը տանք թաքավորի տղին։

Սա շատ ա ման գալի, քիչ, հարցուփորց ա անըմ, կարըմ չի բան իմանա։ Ման գալեն հասնըմ ա անոր երգիրը, անորանց տանը թոլ ըլըմ, համա գիդենըմ չի, որ դրանք իրա անորանք են։

Քաչալը դրան բրաուրդ ա անըմ թե չէ, ձեռաց ճընանչըմ ա, համա բան չի ասըմ։

Մի րիգու տանեցիք թոփ են ըլլըմ։ Ամեն մինը իրան գլխի էկա­ծը պատմըմ ա։

— Քաչալին ասըմ են․— Քաչալ մի բան էլ դու պատմի։

Քաչալը մոլլին, թագավորի նազրին, չոբանին կանչել ա տալի։ Չոբանին էլ դռան շեմքին կընգնացնըմ ա ու սկսըմ ա պատմիլը։ Իրա գլխի անցկացածը տեղին-տեղին պատմում ա։ Որ մոլի մասին ա պատմըմ, մոլլեն ուզըմ ա դուս գնա, չոբանը թողըմ չի։ Հերթը հասնըմ ա նազրին, սա յա ուզըմ դուս գնա, չոբանը թողըմ չի։ Պատմըմ ա, վերջացնըմ։

Ասըմ ա.— Գնամ դուս ու գամ։

Գնըմ ա դուս ու ախչկա շորեր հագած տուն ա մտնըմ թե չէ, հարազատներն ու մարթը ճնանչըմ են, փթաթվըմ, ուրխանաք՝ ինչ ուրխանըմ են։

Մոլլին ձիու պոչիցը կապըմ են ու բաց թողըմ։ Նազրի շալակն էլ ջաղացի քար են տալի, ղրգըմ թաքավորի երգիրը։ Թաքավորը զայրանըմ ա, որ իրա հըվադարիմ նազրին բարցել են։

Համա որ իմանըմ ա պատճառը, վեր ա նստըմ ու հրամայըմ, որ․— Ջղացքարը մեջքիցը վեր չունեն։

Թաքավորի տղեն ու իրա կնիկը հլեդ հրսանիք են ըլըմ, բախտավորվըմ։

Նրանք հասնըմ են իրանց մուրազին, դուք էլ հասնեք ձեր մու­րազին։